Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: (T.) és a végrehajtására kiadott 89/1990. (V. 1.) MT rendelet
Paragraph Index: 309

(3) bekezdésének előírása alapján 1995-ben volt először egyenleg közlésre kötelezett. A T. nem teszi lehetővé a járulék megfizetése alóli mentesítést. Méltányossági jogkörben az Egészségbiztosítási Pénztár igazgatója engedélyezhet részletfizetést, illetőleg a késedelmi pótlék részletben vagy teljes egészben történő elengedését. E kérdéskör további vizsgálatára hatáskör hiányában nincs lehetőség. Az országgyűlési biztos általános helyettese azonban a vizsgálat során megállapította, hogy súlyosan sérült a panaszos jogbiztonsághoz való alkotmányos joga a Fővárosi és Pest Megyei Egészségbiztosítási Pénztár folyamatosan megnyilvánuló pontatlan ügyintézése, eljárása miatt, ezért ajánlást tett az Egészségbiztosítási Pénztár igazgatójának az ügyben történt sorozatos eljárási mulasztás miatti felelősség megállapítására és a szükséges intézkedések megtételére. Az ügyintézést elmulasztó köztisztviselőt az igazgató figyelmeztetésben részesítette, azonban az évek óta folyamatosan a pénztárra háruló többletfeladatok ellátásához a feltételrendszer — jelzése szerint — továbbra sem biztosított. A fentiekre tekintettel az országgyűlési biztos általános helyettese az Országos Egészségbiztosítási Pénztár főigazgatóját további vizsgálatra és a szükséges intézkedések megtételére kérte fel. A válaszra nyitva álló határidő még nem telt el. 1999/18/II. szám OBH 5305/1997. A panaszos az országgyűlési biztos figyelmét kívánta felhívni az Országos Pszichiátriai és Neurológiai Intézet Gerontopszichiátriai Osztályán tett látogatása alkalmával tapasztalt körülményekre. Emberi méltóságot sértőnek tartotta, hogy a női és férfi betegeket közös kórteremben helyezték el, illetve azt, hogy a látogatók és a betegtársak a kezelések szemtanúi lehettek. Az országgyűlési biztos az emberi méltósághoz való jog sérelme miatt indított vizsgálatot. Az Országos Pszichiátriai és Neurológiai Intézet Gerontopszichiátriai Osztályán tett látogatás alkalmával kiderült, hogy külön női és férfi kórtermek vannak. Az osztály intenzív kórterme valóban közös, hasonlóan az ország többi kórházában található intenzív részleghez. Itt négy intenzív és hat szubintenzív ágy van, két, egymástól üvegfallal elválasztott helyiségben, melyekben eltérő felszereltségű ágyak találhatók. A betegek elhelyezésénél, ha tudják, figyelembe veszik nemüket, ennek ellenére a hangsúly a beteg állapotán van, az ágyak felszereltsége dönti el, hogy ki melyikre kerül. A vizsgálat során az országgyűlési biztosnak két alkotmányos jogot kellett szem előtt tartania: a lehető legmagasabb szintű testi egészséghez való jogot és az emberi méltósághoz való jogot. Az intenzív osztály — ahol a legkomolyabb orvosi felügyelet szükséges a betegek gyógyulása érdekében — feladata az emberi élet megmentése, a legsúlyosabb helyzetekben a lehető legmagasabb szintű testi egészséghez való jog érvényesülésének biztosítása. Különösen fontos azonban az emberi méltósághoz való jog érvényesülése az olyan intézményekben, ahol egészségi állapotuknál fogva kiszolgáltatott emberekkel foglalkoznak. A helyszíni vizsgálat során nyilvánvalóvá vált, hogy az érintett osztály dolgozói — orvosok, ápolók — mindkét tekintetben komoly erőfeszítéseket tesznek ezeknek a követelményeknek az érvényesüléséért. Az intenzív részleg betegei esetében az élethez való jog megelőz minden más szempontot, ezért más alkotmányos jogok a szükséges mértékben korlátozhatóak. A betegeknek egymástól függönnyel való elválasztása, életük veszélyeztetése nélkül állandó jelleggel nem megoldható — az épület adottságai miatt —, hiszen ez a folyamatos megfigyelést és ezzel az intenzív részleg céljának megvalósulását tenné lehetetlenné. Az emberi méltósághoz való jog indokolatlan sérülését jelenti azonban az, hogy a beteg a kezelések alatt ki van téve betegtársai, illetve adott esetben a látogatók tekintetének. Ez orvosolható olyan függöny felszerelésével, melyet csak a kezelések ideje alatt elhúznak, ezáltal a beteget társai nem láthatják, ugyanakkor az orvosokat és az ápolószemélyzetet a megfigyelésben nem akadályozza. Az országgyűlési biztos megállapította az emberi méltósághoz való joggal kapcsolatban az alkotmányos visszásság fennállását [Alkotmány 54. § (1) bek.]. Ajánlása alapján az intézet főigazgató főorvosa ígéretet tett arra, hogy az intézet Gerontopszichiátriai Osztályának intenzív részlegén az ágyak közé a kezelések idején elhúzható függönyöket fognak felszerelni, melyek mind a betegek, mind az esetleges látogatók elől takarják a kezelés alatt lévő beteget. OBH 5339/1997. A Vas Népe című újság 1997. május 21-i számában „Milyen messze van a GAMESZ-tól a helyi posta Szentgotthárdon?” címmel olvasói levelet tett közzé. A cikk szerint a munkanélküliek jövedelempótló támogatásának átutalása indokolatlanul lassan történik. A GAMESZ időben átutalja a helyi postának az összegeket, de a posta csak 8—10 nap múlva kézbesíti, holott ez az összeg a munkanélküliek egyetlen jövedelme. Mivel a probléma összefüggésbe hozható a szociális biztonsághoz való joggal, a panasz vizsgálatát az országgyűlési biztos hivatalból megindította. A szentgotthárdi GAMESZ 1997. V. 5-én továbbította a helyi postának a jövedelempótló támogatásokat, de azt a szokásos két nap átfutási idő helyett a jogosultak csak V. 12-én kapták kézhez. A posta az átutalásokat a GAMESZ-szal kötött szerződés szerint teljesíti. A megállapodás szerint a posta a szükséges okiratok és adatállományok átvételét követő harmadik munkanapon kezdi meg a kifizetést. A GAMESZ-nak a kifizetési utalvány adatok átadás-átvételi jegyzékén kell — az állomány neve rovatban — a feldolgozási napot feltüntetni. A posta és a GAMESZ közötti vállalkozási szerződés 1. sz. melléklete rögzíti, illetve felhívja a figyelmet arra, hogy a feladott állomány azt a napsorszámot tartalmazza, amely napon a feldolgozás történik. Ez mindenkor a feladást közvetítő postának történt átadást követő munkanap sorszáma. Jelen esetben a GAMESZ május 5-én adta át a postának a jegyzéket, melyben feldolgozási napként az év 126. napja helyett, a 128. napot jelölte meg, ami május 8. (csütörtök) volt. Ezért történhetett meg, hogy a kifizetést — a hétvége miatt — csak május 12-én, hétfőn tudta a posta teljesíteni. Amennyiben a hibát észlelték volna május 6-án (a számítógépes rendszer kihasználása miatt erre csak 18 óra körüli időben lett volna lehetőség) annak korrigálása GAMESZ részéről csak 7-én szerdán történhetett volna meg. Ez pedig ugyancsak 8-i feldolgozást és 12-i kifizetést eredményezett volna. A posta vizsgálja a feladói tévedések posta által is korrigálható megoldási lehetőségeit, szükség esetén módosítják a számlatulajdonosokkal kötött szerződést. A posta által megküldött iratok és tájékoztatás alapján megállapítást nyert hogy a szentgotthárdi GAMESZ az átadásátvételi jegyzékben hibásan jelölte meg a feldolgozási napot, és ezzel az elírással többnapos késedelmet okozott a jövedelempótló támogatások kifizetésében. Ez a tévedés sértette az Alkotmány 70/E. § (1) bekezdésében deklarált szociális biztonsághoz való jogot, ezért az országgyűlési biztos ajánlásban felhívta a szentgotthárdi GAMESZ vezetőjét, hogy tegyen meg mindent annak érdekében, hogy a jövőben hasonló hibák ne fordulhassanak elő. Az intézményvezető az ajánlást határidőben elfogadta, és intézkedett a hasonló esetek megelőzése érdekében. Az országgyűlési biztos eljárása eredményes volt. OBH 5340/1997. A Kurír c. napilapban 1997. május 25-én megjelent „Kábelbarát polgárőrök” c. cikk szerint Ózd város polgárőr szervezetének tagjai terepszínű ruhában, kábeldarabokkal felfegyverkezve járőröztek a városban. Igazolványaikat a helyi busz- 1999/18/II. szám járatokon bérletként, a távolsági buszokon 50%-os kedvezményre jogosító okmányként mutogatták. Anyagi ellenszolgáltatásért vállalták egyes személyek védelmét. A szervezetben állítólag kiskorúakat is alkalmaztak. A cikkben foglaltak alapján az országgyűlési biztos a jogállamiság és jogbiztonság sérelmének gyanúja miatt [Alk. 2. § (1) bek.] vizsgálatot rendelt el. Az állampolgári jogok országgyűlési biztosáról szóló törvény 16. § (1) bekezdése szerint azonban — mivel a polgárőr szervezet nem hatóság és nem közszolgáltatást végző szerv — az egyesület működésének vizsgálatára az országgyűlési biztosnak nem volt hatásköre, ezért kezdeményezte a Legfőbb Ügyészségen az ózdi polgárőrség törvényességi felülvizsgálatát. A legfőbb ügyész a kért törvényességi felülvizsgálatot elvégeztette. A vizsgálat megállapította, hogy az Ózdi Munkás Úti Polgárőr Egyesületet a B.-A.-Z. Megyei Bíróság 1994. november 25-én vette nyilvántartásba. Az egyesület — alapszabályzatban meghatározott — célja a bűnmegelőzés és a közrendvédelem érdekében önkéntes társadalmi tevékenység kifejtése volt. Ennek érdekében az egyesület őrjáratokat szervezett, felkérésre közreműködött helyi rendezvények biztosításában. Az egyesület elnökének tájékoztatása szerint elsősorban éjszakai járőrözéskor — veszélyeztetettségük miatt — a polgárőrök esztergályozott, műanyag rudat tartottak maguknál. Az egyesület vezetője azt is jelezte, hogy 1995-ben a város Újtelep és Kiserdőalja részén lakók megkeresték őket azt kérve, hogy környékükön gyakrabban járőrözzenek. Ennek teljesítése érdekében akkor — néhány hónapon keresztül — támogatták a szervezetet esetenként 100 Ft-tal. A befizetések összege havi 1000—1500 Ft volt. Az egyesületnek 38 tagja volt, köztük a tagnyilvántartás szerint 3 fiatalkorú (16—17 éves), akik azonban csak felnőttekkel közösen járőröztek, egyedül semmilyen egyéb tevékenységet nem folytattak. A tisztségviselők hatáskörének túllépését, illetve az alapszabály szerinti céloktól eltérő tevékenység folytatását az ügyészi ellenőrzés nem állapította meg, ahogy azt sem, hogy azt egyesület tagjai a buszjáratokon polgárőr igazolványukat kedvezményre jogosító okmányként használták volna fel. A vizsgálat megállapításai alapján a B.-A.-Z. Megyei Főügyészség figyelmeztette az Ózdi Munkás Úti Polgárőr Egyesület elnökét a műanyag rudak közterületen való birtoklása miatt. A közbiztonságra különösen veszélyes eszközökről

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes